
SUORITUSOHJEISTO

Opetussuunnitelma

Lukiossa on käytössä syksyllä 2021 käyttöön otettu opetussuunnitelma (LOPS 2021). Opetussuunnitelmassa opinnot on jaettu moduuleihin ja opintojaksoihin. Opintojakso voi jatkua jaksolta toiselle. 
Luokaton lukio

Luokattoman lukion voi käydä 2-4 vuodessa. Poikkeustapauksessa (pitkäaikainen sairaus tms.) lisäaikaa voidaan myöntää ½-1 vuotta. Luokattomassa lukiossa ei ole vuosiluokkia, eikä opiskelija voi jäädä luokalleen tai saada ehtoja. Hitaampi opiskeluaikataulu mahdollistaa keskittymisen harvempaan oppiaineeseen kerrallaan. Mikäli olet ajatellut suorittaa lukion lyhyemmässä tai pitemmässä ajassa kuin kolme vuotta, ota yhteys opinto-ohjaajaan. Neljän vuoden opiskelu edellyttää opiskelusuunnitelman esittämistä OPO:lle.

Jaksotus

Lukuvuosi on Haapaveden lukiossa jaettu kuuteen noin 30 päivän pituiseen jaksoon.

Opintojaksot ja moduulit
Opintojaksot koostuvat moduuleista, joiden laajuus on 1-3 opintopistettä. Yksi opintopiste vastaa 19 oppitunnin kokonaisuutta. Opintojakso opiskellaan yleensä yhden jakson (6-7 viikkoa) aikana, mutta voi olla jaettu myös usean jakson ajalle. Lähes kaikkia jaksolla opiskeltavia oppiaineita opiskellaan 6 tuntia viikossa, mutta jotkut oppiaineet, kuten esimerkiksi liikunta, musiikki, kuvataide ja opinto-ohjaus, on kuitenkin hajautettu niin, että niitä voidaan tarjota useammilla jaksoilla, jolloin viikkotunteja on vähemmän kuin kuusi.

Opintojaksot jaetaan pakollisiin opintoihin, valtakunnallisiin valinnaisiin opintoihin sekä koulukohtaisiin valinnaisiin opintoihin. Opintojaksot voivat jakautua useammalle eri jaksolle.

Ylioppilaskirjoitukset pohjautuvat pakollisiin ja valtakunnallisiin valinnaisiin opintojaksoihin. Osa opintojaksoista voidaan tarjota etäopintoina esim. Oulun aikuislukion, JokiElukion tai TutorHousen kautta.
Opiskelijan opinto-ohjelma ja sen muuttaminen

Opiskelija suunnittelee lukio-opiskelujen ajaksi itselleen henkilökohtaisen opinto-ohjelman, johon kuuluvat pakolliset sekä opiskelijan valitsemat valinnaiset opintojaksot. Valintoja tehdessä tulee miettiä mikä on opiskelijan koko lukioajan suunnitelma, ko. lukuvuoden suunnitelma sekä missä aikataulussa aikoo kirjoittaa yo-kirjoitukset ja mihin aineisiin keskittyy ylioppilaskirjoituksissa. 
Lukuvuoden aikana tarjottavat opintojaksot on lueteltu opintojaksotarjottimessa. Opintojaksotarjottimesta näkyy, millä jaksoilla mikäkin opintojakso on tarjolla. Kukin opintojakso on tarjolla 1-2 kertaa lukuvuoden aikana. Opintojaksotarjottimesta opiskelijat valitsevat omat opiskelureittinsä lukuvuoden ajaksi. Opintojaksotarjottimessa samalla rivillä (palkissa) olevat opintojaksot pidetään yhtä aikaa, joten riviltä voi valita yleensä vain yhden opintojakson. Mikäli joutuu valitsemaan samalta riviltä kaksi opintojaksoa, on toinen suoritettava itsenäisesti tai esim. käyden kummankin opintojakson oppitunneilla puoliksi.
Opiskelijan työjärjestys muodostuu hänen opintojaksotarjottimesta tekemiensä valintojen perusteella. Työjärjestys on erilainen jokaisella jaksolla. Lukion suorittaminen kolmessa vuodessa tarkoittaa sitä, että ensimmäisenä ja toisena lukuvuonna tulee suorittaa noin 60 opintopistettä ja viimeisenä lukuvuonna noin 30-40 opintopistettä. 60 opintopistettä lukuvuodessa tarkoittaa keskimäärin 30 oppituntia viikossa läpi lukuvuoden.
Lukioon tulevat laativat lukioon tullessaan suunnitelman koko lukioajaksi. Tätä suunnitelmaa voi kuitenkin muuttaa opintojen edetessä.

Muutokset opinto-ohjelmaan tehdään muutosilmoituslomakkeella, johon otetaan ko. opintojakson opettajalta kuittaus ja toimitetaan opinto-ohjaajalle. Opinto-ohjaajan tarkastettua opintojen muutokset, ne syötetään kansliassa hallinto-ohjelmaan. Mikäli vaihtaa matematiikan tasoa, jättää jonkin kielen tai fysiikan/ kemian jatko-opinnot pois, edellytetään muutosilmoituslomakkeeseen myös huoltajan allekirjoitus. Tämä johtuu siitä, että ko. valinnoilla on muita oppiaineita suurempi merkitys jatko-opintoja ajatellen. Seuraavaa jaksoa koskevat opintojen muutokset tulee tehdä viimeistään ennen edellisen jakson arviointiviikkoa. Muutosten täytyy olla harkittuja, tulevaisuutta ajatellen tehtyjä. Rehtori voi myös evätä opintojen muutoksen esimerkiksi mikäli ryhmäkoot uhkaavat paisua liian suuriksi tai opintojakso uhkaa jäädä toteutumatta. Ryhmää ei voi enää vaihtaa opintojakson alettua.

Lukion oppimäärän suorittaminen
Lukion oppimäärän laajuus on vähintään 150 opintopistettä. Opiskelija on suorittanut lukion oppimäärän, kun hän on suorittanut oppiaineiden oppimäärät hyväksytysti ja lukio-opintojen vähimmäismäärä 150 opintopistettä täyttyy. Suoritettavien opintojaksojen määrälle ei ole olemassa ylärajaa (huom. matematiikan tason vaihtamisella pitkästä lyhyeen on vaikutus opintojaksojen määrään). Päättötodistuksen saaminen on edellytys ylioppilastutkintotodistuksen saamiseen.

Oppimäärän tulee sisältää vähintään 20 opintopistettä valtakunnallisia valinnaisia opintoja. Koulukohtaisista valinnaisista opinnoista voidaan lukea mukaan lukion oppimäärään vain hyväksytysti suoritetut opinnot.  
Opintojen hyväksilukeminen

Opiskelijalla on oikeus saada hyväksi luetuksi lukion oppimäärään muualla suoritetut opinnot, jotka ovat tavoitteiltaan ja keskeisiltä sisällöiltään lukion opetussuunnitelman mukaisia. Luettaessa opiskelijalle hyväksi opintoja muista oppilaitoksista pitäydytään suoritusoppilaitoksen antamaan arviointiin. Jos kyseessä on lukion opetussuunnitelmassa numeroin arvioitava opintojakso, sen arvosana muutetaan lukion arvosana-asteikolle seuraavan vastaavuusasteikon mukaisesti:

asteikko 1-5

lukioasteikko

asteikko 1-3

1 (tyydyttävä)
5 (välttävä)


1

2 (tyydyttävä)
6 (kohtalainen)

1

3 (hyvä)

7 (tyydyttävä)

2

4 (hyvä)

8 (hyvä)


2

5 (kiitettävä)

9 (kiitettävä)- 10 (erinomainen)
3

Tapauksissa, joissa lukio ei voi päätellä, kumpaa lukion arvosanaa toisessa oppilaitoksessa suorittu opintojakso vastaa, ylempää vai alempaa, vastaavuus määritellään opiskelijan eduksi.

Valinnaisia opintoja on sekä valtakunnallisia, että koulukohtaisia. Koulukohtaisiksi valinnaisiksi opinnoiksi katsotaan myös muiden oppilaitosten ja yhteisöjen kurssit, jotka rehtori hyväksyy opiskelijan opinto-ohjelmaan. Päätös suoritettavien opintojen vastaavuuksista ja korvaavuuksista on pyydettävä rehtorilta hyvissä ajoin etukäteen (koskee muualla kuin omassa lukiossa suoritettuja opintoja). Korvattavaan opintojaksoon voidaan edellyttää lisänäyttöjä tai täydennysosia. Erityisestä syystä, esimerkiksi vaihto-opiskeluvuoden jälkeen, voidaan osa opinnoista tulkita korvaaviksi opinnoiksi myös jälkikäteen. Muualla suoritettujen opintojen tulee vastata lukion opetussuunnitelmassa mainittuja opintoja, jotta ne voitaisiin hyväksi lukea lukion opinnoiksi.

Oppiaineen oppimäärän suorittaminen ja arviointi

Kunkin oppiaineen oppimäärä koostuu oppiaineen opintojaksoista. Oppiaineen oppimäärään voi kuulua pakollisten opintojaksojen lisäksi valtakunnallisia ja koulukohtaisia valinnaisia opintojaksoja opiskelijan valintojen mukaan. Eri opiskelijoilla on siis hyvin erilaisia oppiaineiden oppimääriä riippuen siitä, mitä oppiaineita ja kuinka paljon valinnaisia opintojaksoja he ovat valinneet. Oppimäärä kussakin oppiaineessa on suoritettu, kun opiskelija on suorittanut vähintään 2/3 oppiaineen opiskelusuunnitelmaan kuuluvista pakollisista ja valtakunnallisista valinnaisista opintojaksoista hyväksytysti (vähintään arvosanalla 5).

Päättötodistuksessa oppiaineiden oppimäärät (päättöarvosanat) esitetään pääsääntöisesti numeroin 4-10, jossa arvosanat ja niitä vastaavat sanalliset arviot ovat seuraavat: 10 (erinomainen), 9 kiitettävä, 8 (hyvä), 7 (tyydyttävä), 6 (kohtalainen), 5 (välttävä), 4 (hylätty).

Oppiaineen oppimäärän päättöarvosana määräytyy pääsääntöisesti pakollisten ja valtakunnallisten valinnaisten opintojaksojen arvosanoista muodostuvan aritmeettisen keskiarvon mukaan. Kaikki pakolliset ja valtakunnalliset valinnaiset opintojaksot vaikuttavat oppiaineen arvosanaan yhtä paljon eikä yhtään opintojaksoa voi jättää pois arvostelusta.

Mainituista opinnoista opiskelijalla saa olla hylättyjä arvosanoja enintään seuraavasti (ns. 2/3 sääntö):

Opiskelusuunnitelman mukaisesti opiskeltuja
Joista voi olla hylättyjä

pakollisia ja valtakunnallisia valinnaisia opintoja
opintoja enintään

2-5 opintopistettä


0 opintopistettä
6-11 opintopistettä


2 opintopistettä
12-17 opintopistettä


4 opintopistettä
18 op tai enemmän


6 opintopistettä
Esimerkki 1:  Jos opiskelee ruotsista vain pakolliset opintojaksot (10 opintopistettä), voi hylättyjä arvosanoja olla enintään 2 opintopisteen verran eli yksi opintojakso.  Mikäli opiskelee yhden opintojakson (2 op) ruotsia lisää, voi oppimäärään sisältyä 4 op:n eli kahden opintojakson verran hylättyjä arvosanoja. 
Esimerkki 2: Oppiaineissa, jossa on vain 1-3 pakollista opintojaksoa, ei voi olla yhtään nelosta, mikäli opiskelee vain pakolliset opintojaksot.
Mikäli opiskelijalla on pakollisista ja valtakunnallisista valinnaisista opintojaksoista jossakin oppiaineessa yli 1/3 hylättyjä suorituksia, on opiskelijan tällöin korotettava riittävä määrä opintojaksojen arvosanoja tai suoritettava hyväksytysti lisää pakollisia tai valtakunnallisia valinnaisia opintojaksoja niin että vähintään 2/3 ko. opintojaksoista on ylläolevan taulukon mukaan hyväksytysti suoritettu. Lukion päättötodistuksen saamisen edellytys on, että vähintään 2/3 ko. oppiaineen pakollisista ja valtakunnallisista opinnoista on hyväksytysti suoritettu. 
Huom ! Myös pitkässä matematiikassa saa olla pakollisista ja valtakunnallisista valinnaisista opintojaksoista yhteensä hylättyjä enintään 6 opintopistettä.

Lukion päättövaiheessa oppiaineen opettajalla on mahdollisuus nostaa oppiaineen oppimäärän arvosanaa, mikäli katsoo opiskelijan tiedot ja taidot paremmiksi, kuin opintojaksojen arvosanojen aritmeettinen tai painotettu keskiarvo olisi. Päättöarvioinnista päättävät rehtori ja oppiaineen opettaja yhdessä. Opiskelijalla on myös mahdollisuus korottaa oppiaineen koko oppimäärän arvosanaa erillisissä kuulusteluissa (tentit) ylioppilaskirjoitusten jälkeen.

Koulukohtaisista valinnaisista opinnoista voidaan lukea mukaan lukion oppimäärään vain opiskelijan hyväksytysti suorittamat opintojaksot. Nämä opintojaksot voivat ainoastaan korottaa oppimäärän arvosanaa.

Muutamissa oppiaineissa opiskelija voi valita, ottaako hän päättötodistukseen numeroarvostelun vai suoritusmerkinnän (S), mikäli on suorittanut ko. oppiaineesta vain kaksi opintopistettä. Tällaisia oppiaineita ovat:

*fysiikka

*kemia

*maantiede
*musiikki

*kuvataide

*psykologia

*terveystieto

Lisäksi liikunnasta ei tarvitse ottaa numeroarvostelua, vaan voi ottaa suoritettujen opintojaksojen määrästä riippumatta suoritusmerkinnän (S).

Jos opiskelija suorittaa valinnaisesta vieraasta kielestä enintään neljä opintopistettä, hänelle annetaan numeroarvosana pyynnöstä, muuten suoritusmerkintä (S). Opinto-ohjaus ja temaattiset opinnot arvostellaan suoritusmerkinnällä (S).

Keskeytetyistä opintojaksoista käytetään jaksotodistuksessa merkintää K ja täydennettävistä merkintää T. K-merkintää käytetään, kun opiskelija on käynyt opintojakson oppitunneilla, mutta ei ole myöhemmin palannut niille tai kun opiskelijalla on opintojaksolta niin paljon poissaoloja, että[image: image7.png]


 opintojakson opettaja toteaa että opiskelijalla ei ole oikeutta jatkaa opintojaksoa eikä oikeutta tulla sen kokeeseen.

T-merkintää käytetään, mikäli opintojaksoa ei ole voitu arvostella, jos opiskelija ei ole tehnyt koetta, muita opintojaksoon kuuluvia suorituksia tai selvittänyt poissaoloja.

Valinta päättötodistukseen otettavasta arvostelusta (numero/kirjainarvosana) tehdään ennen Abitodistuksen saamista. Abitodistukset näkyvät Wilmassa abiturienteille maaliskuun alussa. Siinä näkyvät kaikki suoritetut opintojaksot ja oppiaineista annettu päättöarvosana, joka tulee myös päättötodistukseen. Päättöarvosanaa voi vielä yrittää korottaa yo-kirjoitusten jälkeen järjestettävissä tenteissä. Ylioppilastutkinnon arvosanat menevät ylioppilastutkintolautakunnalta suoraan tiedoksi yliopistoille ja ammattikorkeakouluille.

Matematiikan oppimäärän vaihtaminen

Kun matematiikan oppimäärää vaihdetaan pitkästä lyhyeen, suoritettuja opintoja luetaan hyväksi seuraavalla tavalla: 

Pitkän oppimäärän moduuli
 Lyhyen oppimäärän moduuli 

MAA2 


MAB2 

MAA3 


MAB3 

MAA6 


MAB8 

MAA8 


MAB5 

MAA9 


MAB7 

Muut pitkän oppimäärän mukaiset hyväksytyt suoritetut opinnot tai vaihdon yhteydessä moduuleista yli jääviä opintopisteitä vastaavat hyväksytysti suoritetut osaopinnot voivat olla lyhyen oppimäärän muita valinnaisia opintoja. 

Opiskelijan siirtyessä pitkästä oppimäärästä lyhyeen oppimäärään tulee opiskelijalle hänen niin halutessa järjestää mahdollisuus lisänäyttöihin osaamistason toteamiseksi. 

Matematiikan oppimäärän lopullinen arvosana määräytyy pääsääntöisesti kaikkien suoritettujen lyhyen matematiikan pakollisten ja valtakunnallisten valinnaisten moduulien arvosanojen aritmeettisena keskiarvona. Tällöin otetaan huomioon myös niiden pitkän matematiikan moduulien arvosanat, jotka korvaavat lyhyen matematiikan vastaavat moduulit. Nämä moduulit lasketaan kuuluvaksi lyhyen matematiikan oppimäärään. 

Kun opiskelija siirtyy lyhyestä oppimäärästä pitkään oppimäärään, häneltä voidaan edellyttää täydentäviä opintoja, ja tässä yhteydessä myös arvosana harkitaan uudelleen. Vaihdon yhteydessä moduuleista puuttumaan jäävät opintopisteet tulee suorittaa opettajan kanssa sovittavalla tavalla (pääsääntöisesti osallistumalla opetukseen). 

Opiskelija voi opiskella myös toisen oppimäärän moduuleja oppimäärää vaihtamatta. Tällöin kyseiset moduulit voidaan lukea hyväksi opiskelijan varsinaisen oppimäärän muiksi valinnaisiksi opinnoiksi. 

Oppiaineen opintojaksojen arviointi

Arvioinnin tehtävänä on antaa palautetta opiskelijalle opintojakson tavoitteiden saavuttamisesta ja oppiaineen opiskelun etenemisestä koko opintojakson ajan. Opintojakson arviointi perustuu paitsi mahdollisiin kirjallisiin kokeisiin, myös opintojen edistymisen jatkuvaan havainnointiin ja opiskelijan tuotosten arviointiin. Opiskelijan itsearvioinnilla on merkittävä rooli opintojakson aikaisen ohjauksen ja palautteen saamiseksi. Itsearviointi on työväline opiskelijan ja opettajan käymään kommunikaatioon ja mahdolliseen palautekeskusteluun. Kaikki opintojaksoon kuuluvat suoritukset/tuotokset on palautettava sen jakson loppuun mennessä, jolloin ko. opintojakso päättyy. Tekemättömät suoritukset vaikuttavat opintojakson arvosanaan heikentävästi.

Opiskelijan opintosuorituksista annetaan arvosana tai suoritusmerkintä opintojakson päätyttyä. Jos opintojakso koostuu useammasta saman oppimäärän moduulista, annetaan siitä yksi arvosana. Jos kyse on usean oppiaineen yhteisestä opintojaksosta, arvosanat annetaan oppiaineittain
Poissaolojen määrä vaikuttaa opintojakson arviointiin ja suuri poissaolojen määrä voi jopa johtaa opintojakson arvostelematta jättämiseen. Opiskelijan suorittaessa opintojakson kokonaan tai osittain itsenäisesti noudatetaan soveltuvin osin em. periaatteita. Kunkin opintojakson arviointiperusteet selvitetään opiskelijalle opintojakson alussa. 

Jaksoarvioinneissa annetaan kaikista pakollisista ja valtakunnallista valinnaisista opintojaksoista numero siltä varalta, että opiskelija haluaa päättötodistukseensa numeroarvosanan. Koulukohtaiset valinnaiset opinnot arvostellaan asteikolla suoritettu (S) / hylätty (H). Jaksoarviointi tehdään jokaisen jakson päätteeksi noin kaksi viikkoa jakson päättymisen jälkeen (6 kertaa lukuvuodessa). WILMAN suoritukset -osiossa näkyvät opiskelijan kaikki siihen mennessä suoritetut opintojaksot.

Opintojakson arvioimatta jättäminen

Opintojakson arvosanaa ei anneta opiskelijalle, joka:

a) Ei-hyväksyttävästä syystä on pois kokeesta tai oppitunneilta. Poissaolot tulee selvittää ajoissa. Mikäli opiskelijalla on opintojaksolla liikaa selvittämättömiä/ei-hyväksyttyjä poissaoloja, hänen opintojaksonsa keskeytyy, hän ei saa osallistua arviointiviikon arviointeihin eikä siten saa arvosanaa opintojaksosta. Tällöin opintojaksosta annetaan K-merkintä (keskeytetty).

b) on ilmoittautunut itsenäiseksi opiskelijaksi, mutta ei ole sovittuun päivään mennessä saanut annettuja tehtäviä suoritetuiksi. Tällöin opintojaksosta annetaan T-merkintä.

c) hyväksyttävästä syystä on joutunut olemaan niin paljon pois oppitunneilta, että opettaja pitää saamaansa näyttöä liian kapea-alaisena oikeudenmukaisen arvostelun toteuttamiseksi ja opintojakso keskeytyy. Tällöin kurssista/opintojaksosta annetaan K-merkintä.

Hyväksyttävästä syystä (esim. sairastuminen arviointiviikolla tai jonkin osasuorituksen palauttamatta jättäminen hyväksytystä syystä) arvostelematta jätetyllä opiskelijalla on oikeus antaa näyttö uusintakuulustelussa. Opintojakson arviointina näkyy T-merkintä kunnes opintojakso on suoritettu.

Plagiointi ja tekoälyn käyttö

Tekoälyn käytössä noudatetaan lukion tekoälystrategiaa. Tekoälyä ei saa käyttää tuotosten tekemiseen ilman opettajan lupaa. Opintojakson alussa kerrotaan ohjeet tekoälyn käytöstä opintojaksolla. Tekoälyn ohjeiden vastainen käyttäminen ja plagiointi suorituksessa johtaa ko. suorituksen arvioimatta jättämiseen.
Arvioinnin uusiminen ja oikaisu

Opinnoissa etenemistä tai päättöarviointia koskevan päätöksen uusimista on pyydettävä kahden kuukauden kuluessa tiedon saamisesta. Uudesta arvioinnista päättävät koulun rehtori ja opiskelijan opettaja yhdessä.

Jos uusi arviointi tai ratkaisu, jolla pyyntö on hylätty, on ilmeisen virheellinen, Lupa- ja valvontavirasto voi opiskelijan pyynnöstä velvoittaa opettajan toimittamaan uuden arvioinnin tai määrätä opinnoissa etenemistä koskevan päätöksen muutettavaksi taikka määrätä, mikä arvosana opiskelijalle on annettava.

Arviointiviikko ja kokeet
Jakson aikana pidetään yleensä arviointiviikon koe tai –kokeita.  Opintojakson opettaja ilmoittaa koepäivät opintojakson suunnitelmassa Wilmassa tai muulla sovitulla tavalla.
Jokaisen jakson lopuksi järjestetään arviointiviikko, joka kestää yleensä 5-6 päivää. Arviointiviikon koepäivät näkyvät opintojaksotarjottimesta. Arviointiviikon aikana arvioidaan kukin jaksossa ollut opintojakso yhden päivän aikana. Opintojakson arviointipäivään voi kuulua kokeen lisäksi myös pienempiä testejä, itsearviointia, vertaisarviointia jne. Arviointipäivät pidetään klo 8-14 välisenä aikana siten, että arvioinnit kestävät viisi oppituntia. Arviointipäivä voi kestää siis joko klo 8-13 tai klo 9-14. Opettaja päättää tarkemman kellonajan ko. aikavälin sisällä ja myös ruokailun ajankohdan. 
Arviointipäivään mahdollisesti sisältyvässä kokeessa on oltava läsnä vähintään puolet koeajasta. Kokeet ovat yleensä varsin laajoja ja niihin kunnolla ja harkiten vastaaminen ja vastausten läpikäyminen vie runsaasti aikaa.  Mikäli arviointiviikolla käy niin, että jokin arviointiosio jää toteutumatta esim. opettajan sairastumisen vuoksi, järjestetään tarvittaessa rästitilaisuus, jossa ko. arviointiosio voidaan suorittaa. Useammalle jaksolle ulottuvassa opintojaksossa voidaan arviointi järjestää edellä mainitusta poikkeavalla tavalla.

Opintojaksojen uusiminen

Lukiossa voi uusia sekä hylättyjä että hyväksyttyjä opintojaksoja. Lisäksi voidaan uusia opintojakson osakokeita, mikäli opiskelijalla on ollut hyväksyttävä syy olla pois osakokeesta. Mikäli uusinnassa tulee huonompi arvosana kuin aiemmin annettu, jää parempi arvosana voimaan. Opintojakson uusimisessa otetaan oppiaineen luonne huomioon siten, että kokeen lisäksi tai sen korvaten voi suoritukseen liittyä myös muita tehtäviä. Uusintakokeen jälkeen annettavaan uuteen opintojakson arvosanaan vaikuttavat uusintakokeen lisäksi myös muut opintojakson aikana esitetyt näytöt (esim. kuuntelukoe, esitelmät, esseet ja muut kirjalliset työt). Uusintakokeeseen ilmoittaudutaan erityisellä lomakkeella opinto-oppaassa mainittuun päivään mennessä. Uusintakokeen kellonaika ja paikka ilmoitetaan ilmoitustaululla tai infoTV:ssä. Yleensä uusintakokeet pidetään klo 13.15-16.00. Uusintakoe kestää saman verran kuin arviointiviikon koe ja kokeesta saa lähteä pois aikaisintaan 45 minuuttia kokeen alkamisesta. Mikäli opiskelijalla on oppitunteja koeaikana, menee hän kokeesta päästyään oppitunnille

Sekä hyväksytyn että hylätyn opintojakson voi uusia kerran. Hylätyn opintojakson uusiminen tapahtuu pääsääntöisesti heti sen jakson uusintapäivänä, jolta hylätty arvosana on tullut tai vaihtoehtoisesti niiden jaksojen kokeessa tai uusintakokeessa, joissa ko. opintojakso on tarjolla. Mikäli opintojakson käy uudelleen, saa myös uuden uusintakerran. 

Hyväksytyn opintojakson uusinnan on tapahduttava puolen vuoden sisällä opintojakson suorittamisesta (Kts. Uusintakokeiden aikataulut). Opintojakson arvosanan korotusta voi yrittää joko erillisenä hyväksytyn kokeen uusintapäivänä, joita järjestetään lukuvuoden aikana kaksi kertaa tai osallistumalla arviointiviikon kokeeseen tai uudelleen opintojakson opetukseen.

Mikäli on ilmoittautunut uusintakokeeseen, eikä saavu kokeeseen, tulee uusinnasta arvosanaksi hylätty (4) ja ainoa uusintakerta tulee käytetyksi. Jos kuitenkaan ei pääse uusintakokeeseen sairauden vuoksi, on siitä ilmoitettava uusintakoepäivän aamuna koululle. Tällöin säilyttää uusintaoikeuden.
Arviointiviikon kokeiden ja uusintakokeiden käytänteet
· luokassa samaa koetta tekevät menevät istumaan niin etteivät näe muiden opiskelijoiden näyttöjä
· pulpettien väliin jätetään ainakin puolen metrin väli

· sen jälkeen kun koe aloitetaan, on keskustelu toisten opiskelijoiden kanssa kielletty

· tietokone käynnistetään uudelleen aina ennen Abitti-kokeeseen liittymistä

· vastausten luonnosteluun voi käyttää koululta annettavaa ”suttupaperia”
· opiskelija käyttää kokeessa omaa tietokonetta. Mikäli oma kone on väliaikaisesti pois käytöstä, saa opiskelija lainata koulun konetta
· kun opiskelija on saanut valmiiksi kokeen, hän ei saa käyttää enää tietokonetta odottaessaan kokeesta pois pääsemistä

· kokeisiin saa ottaa mukaan vain tietokoneen, kirjoitusvälineet ja nenäliinoja ja kokeesta saa viedä pois vain ne tavarat mitä sinne toi mukanaan

· muut tavarat jätetään reppuun, joka sijoitetaan käytävälle tai luokan etuosaan

· jokaisella tulee olla mukanaan omat välineet. Kyniä ym. tarvikkeita ei saa lainata toiselta kokeen aikana

· syötävää ei kokeeseen saa tuoda, vain juomapullo on sallittu

Matkapuhelinta, älykelloa tai muuta vastaavaa laitetta, joka mahdollistaa netin käytön tai tekstin tallennuksen, ei saa ottaa mukaan kokeeseen ellei ennalta ole näin ohjeistettu. Myöskään mitään kuunteluun sopivia laitteita (mm. korvanappeja) ei saa tuoda kokeeseen. Koska älykellon erottaminen tavallisesta kellosta on vaikeaa, ei kokeisiin saa tuoda mukanaan mitään kelloa. Mikäli opiskelijalla huomataan puhelin tms. koetilanteessa, se otetaan välittömästi pois ja sen saa rehtorilta kokeen jälkeen. Puhelimen tai muun em. laitteen mukanaolo kokeessa johtaa kokeen hylkäämiseen. Puhelimet kerätään kokeen alussa luokan etuosaan.
Poissaolot ja myöhästymiset

Lukiolain 25 § mukaan opiskelijan tulee osallistua opetukseen, ellei hänelle ole myönnetty siitä vapautusta. Tämä tarkoittaa siis sitä, että lain tasolla velvoitetaan kaikkia lukiolaisia osallistumaan opetukseen, ellei ryhmänohjaaja tai rehtori ole myöntänyt opetuksesta vapautsusta. Kaikki poissaolot on selvitettävä.
Huoltaja selvittää alle 18-vuotiaan poissaolot. Yli 18-vuotias voi selvittää poissaolonsa itse. Opiskelija voi olla sairaustapauksissa pois omailmoituksella enintään kolme päivää. Sen jälkeen poissaolo on selvitettävä lääkärin tai terveydenhoitajan todistuksella.  Tämä koskee myös yli 18-vuotiaita opiskelijoita.
WILMA näkyy huoltajalle opiskelijan täytettyä 18 vuotta vain mikäli siihen saadaan opiskelijan kirjallinen lupa. Tällöin myös huoltaja voi selvittää poissaolot. Lupa-anomuksen saa kansliasta.

Poissaolojen anominen ja ilmoittaminen

Lyhyet poissaolot voi ilmoittaa WILMASSA etukäteen. Ennen klo 12 voi ilmoittaa samaa päivää koskevat poissaolot ja klo 12 jälkeen seuraavaa päivää koskevat poissaolot.

Kaikkiin päivää pitempiin poissaoloihin, jotka tiedetään etukäteen, tulee anoa lupa. Luvan voi anoa sähköpostilla tai Wilmalla. Yli kolmen päivän poissaoloanomukset hyväksyy rehtori, sitä lyhyemmät poissaolot ryhmänohjaaja. Mikäli ryhmänohjaaja ei ole tavoitettavissa, kysytään lupa rehtorilta. Luvan yksittäiseltä oppitunnilta poissaoloon voi kysyä ao. tunnin opettajalta tai ryhmänohjaajalta. Ryhmänohjaaja kirjaa WILMAAN 1-3 päivää kestävät poissaolot ja rehtori yli kolme päivää kestävät poissaolot.


Poissaolot, joita ei ole etukäteen voitu kysyä, on selvitettävä mahdollisimman pian poissaolosta. Pitkästä poissaolosta tulisi kuitenkin ilmoittaa koululle viimeistään kolmantena poissaolopäivänä, mikäli tiedetään että poissaolo tulee jatkumaan.

Poissaolot selvitetään ensisijaisesti WILMASSA. Mikäli poissaoloselvitys WILMASSA ei onnistu, voi poissaolot selvittää lääkärin/terveydenhoitajan todistuksella. Poissaolot selvitetään ryhmänohjaajalle. Opiskelijan on muistettava omat poissaolonsa, sillä vastuu poissaolojen selvittämisestä on opiskelijalla ja hänen huoltajallaan

Poissaolot on selvitettävä viimeistään ennen kyseisen jakson loppua. Muuten opiskelija ei saa arvosanaa opintojaksosta.

Jos opiskelija pakottavasta syystä (esim. sairaus) joutuu olemaan pois arviointiviikon kokeesta, on hänen tai hänen huoltajansa ilmoitettava siitä samana päivänä koululle. Ilmoituksen voi tehdä WILMALLA, puhelimella tai sähköpostilla ryhmänohjaajalle tai kansliaan. Mikäli poissaoloa kokeesta ei ilmoiteta, opiskelija menettää uusintaoikeutensa. Mikäli poissaoloa ei selvitetä poissaolopäivänä, on opiskelijan tuotava kouluun tullessaan selvitys ryhmänohjaajalle lääkärin/ terveydenhoitajan todistuksella. Koe suoritetaan pääsääntöisesti uusintakoepäivänä, poikkeustapauksessa opettajan kanssa sovittuna päivänä.

Mikäli joutuu lähtemään pois koulusta kesken päivän, on siitä ilmoitettava WILMASSA tai muuten ryhmänohjaajalle tai kansliaan.

Opintojakson keskeytyminen tai arvioimatta jättäminen poissaolojen vuoksi

Runsaat poissaolot ja toistuvat myöhästelyt vaikuttavat oppimiseen ja vähentävät opintojakson arviointiin kuuluvaa jatkuvaa näyttöä. Tämän vuoksi poissaolot voivat vaikuttaa alentavasti opintojakson arvosanaan. 

Opiskelijan opintojakso keskeytyy pääsääntöisesti, mikäli poissaolotuntien määrä kahden opintopisteen laajuisella opintojaksolla on enemmän kuin kahdeksan (Alle tai yli kahden opintopisteen mittaisissa opinnoissa samassa suhteessa). Opiskelijan on itse seurattava omia poissaolojaan WILMASTA. Kun poissaoloja opintojaksolla kertyy yli kahdeksan, opiskelijan on selvitettävä ao. kurssin opettajalle mistä poissaolot johtuvat. Sairauspoissaolot on tässä tapauksessa selvitettävä terveydenhoitajan- tai lääkärintodistuksella. Opettaja päättää, voiko opiskelija jatkaa opintojaksolla.
On kuitenkin huomattava, että mikäli poissaoloja opintojaksolla kertyy huomattavan paljon yli kahdeksan tunnin, ei opintojakson suorittamisesta saada riittävästi näyttöä ja opintojaksoa ei voida arvioida riippumatta siitä mitkä poissaolon syyt ovat. Tällöin opintojakso keskeytyy.

Poissaolojen pitkäaikaisessa seurannassa noudatetaan lukion varhaisen puuttumisen mallia poissaoloihin.

Keskeytetystä opintojaksosta tulee hallinto-ohjelmaan merkintä K (keskeytetty). Keskeytetty opintojakso tulee käydä uudelleen eli sitä ei voi suorittaa itsenäisesti.

Koulun järjestämille opintoretkille osallistuminen edellyttää säännöllistä osallistumista opetukseen. Hyvin runsaat poissaolot voivat johtaa siihen, että opiskelijalla ei ole oikeutta osallistua opintoretkelle.

WILMAN poissaolokoodit

Opettajat merkitsevät tunnilla pääsääntöisesti vain selvittämättömän (S) poissaolon tai myöhästymisen (M). Ryhmänohjaaja merkitsee lopullisen luokituksen (T, H tai L) huoltajalta saadun selvityksen mukaan tai huoltaja (yli 18-v. opiskelija itse) kirjaa selvitykset itse suoraan WILMAAN.

S

Selvittämätön

M

Myöhästyminen

T  

Terveydellinen (sairaus, lääkärissä)

H
Muu hyväksytty

L
Luvaton

Tavallisimmat poissaololuokitukset (perässä koodi, johon merkitään WILMASSA):

* Koulun toimintaan liittyvät poissaolot:
-opintoretket  H

-edustustehtävät (esim. kulttuuritapahtumat ja urheilukilpailut), joihin on saatu lupa etukäteen H

-oppilaskunnan kokoukset ja muu toiminta (lupa rehtorilta ja ohjaavalta opettajalta) H

-ylioppilaskirjoituspäivä ja sitä edeltävän viikonpäivän lukuloma (ei tarvitse anoa) H

-kuraattorin, erityisopettajan tai OPO:n luona käynti H

-kouluterveydenhoitajan, psykologin tai lääkärin luona käynti  T

· Kutsunnat (ei tarvitse anoa)  H

· Autokoulun inssiajo ja liukkaan kelin ajotunnit  H 

· Autokoulun ajotunnit H/L. Ajotunnit pitää järjestää vapaatunneille
· Sairaus, jonka todistaa huoltaja, (yli 18-vuotias itse), terveydenhoitaja tai lääkäri  T

· Perhetapahtumat (häät, hautajaiset, ristiäiset ym.)  H

· Oman perheen kanssa tehdyt matkat H/L

· Viranomaisasioiden hoitaminen: esim. sosiaalitoimistossa käynti jne.  H/L

· Muut henkilökohtaiset asiat: työhaastattelut ja työssäkäynti, pankkiasiat, vuokrasopimuksen teko, metsästys, tilapäinen lasten- tai eläintenhoito, kampaajalla käynti jne. H/L

· Muut rehtorin tai ryhmänohjaajan hyväksymät vapaat  H

· Luvattomat poissaolot (lintsaus, pommiin nukkuminen ym.)  L

Muutamissa em. kohdissa poissaolon koodi (H/L) riippuu siitä, onko poissaoloa anottu etukäteen

Yleensä opinnoista saa lukuvuoden aikana korkeintaan yhteensä viiden työpäivän mittaisen

läsnäolovapautuksen (esim. ulkomaanmatkoihin). Esimerkiksi 2+2+1 päivää tai yhtäjaksoisesti 5 päivää. Ulkomaanmatkat tulee suunnitella mieluiten koulujen loma-aikojen yhteyteen, lomaa koeviikon ajaksi myönnetään vain poikkeustapauksessa. Loman takia suorittamatta jääneelle kokeelle ei välttämättä järjestetä erillistä koepäivää.


Koulu on velvollinen tekemään KELA:lle opintotuen keskeytysilmoituksen jo 5 päivän poissaolosta. Kannattaa huomioida, että pitkät poissaolot voivat vaikuttaa opintotukeen.
Yhteisten tilaisuuksien poissaolot merkitään ao. ajankohtien työjärjestystuntien poissaoloksi Jos opiskelijalla on vapautuspyyntö sairauden vuoksi joidenkin aineiden oppitunnilta, toivotaan huoltajien ottavan yhteyttä rehtoriin.

Myöhästymiset

Oppitunneille on saavuttava ajoissa. Myöhästymiset häiritsevät muita opiskelijoita sekä opettajaa ja vaikeuttavat opiskelijan omaa opiskelua. Opiskelija katsotaan myöhästyneeksi, kun opettaja on oppitunnin alussa pistänyt luokan oven kiinni.

Mikäli opiskelija myöhästyy yli 15 minuuttia oppitunnin alusta, se katsotaan poissaoloksi.

Myös myöhästymiset tulee selvittää WILMASSA. Jos opiskelijalla on kolme myöhästymistä, hänelle merkitään yhden tunnin luvaton poissaolo.
Lukiosta eroaminen/erottaminen tai opintojen keskeyttäminen
Mikäli opiskelija päättää erota lukiosta, on siitä ilmoitettava mahdollisimman pian rehtorille. Opiskelija tai hänen huoltajansa (jos opiskelija on alle 18 v.) täyttää eroilmoituslomakkeen ja toimittaa sen lukion kansliaan. Tämän jälkeen kansliasta saa erotodistuksen, joka vaaditaan esim. seuraavassa oppilaitoksessa opintojen hyväksi lukemiseen. Eroaminen lukiosta vaikuttaa mm. opintotukeen ja työmarkkinatukeen. Lukiosta voidaan erottaa sellainen opiskelija, joka pätevää syytä ilmoittamatta on poissa opetuksesta, jos on ilmeistä, ettei hänen tarkoituksenaan ole jatkaa opintoja. Lukiolla on velvollisuus seurata, että lukiosta eronnut opiskelija (alle 18-vuotias) hakeutuu lukion jälkeen jatkamaan opiskelua.
Opintojen keskeyttäminen on mahdollista pitkäaikaisen sairauden, äitiys-, isyys- tai vanhempainvapaan, tilapäisen ulkomailla opiskelun tai elämäntilanteeseen liittyvän muun painavan syyn vuoksi. Keskeyttämistä tulee anoa kirjallisesti rehtorilta.

Itsenäinen opiskelu

Opintojakson tai sen osan voi suorittaa itsenäisesti opiskelemalla osallistumatta luokkaopetukseen. Tällöin opintojakso tai sen osa suoritetaan tekemällä opintojaksoon liittyviä tehtäviä tai laajahko tutkielma. Opiskelija joutuu itse suunnittelemaan ja toteuttamaan opiskeluaan sekä myös arvioimaan työtään. Opiskelija ja opettaja arvioivat yhdessä kykeneekö opiskelija suorittamaan opintojakson itsenäisesti ja mitkä ovat syyt itsenäiseen suorittamiseen.

Opintojaksoja voi suorittaa itsenäisesti pääsääntöisesti, mikäli opiskelijalla on kaksi opintojaksoa päällekkäin. Muista syistä tulee neuvotella kurssin opettajan kanssa. Opintojaksot, jotka on mahdollista suorittaa itsenäisesti on mainittu opetussuunnitelman sisältökuvauksissa. Lupa opintojakson itsenäiseen suorittamiseen anotaan opintojakson erityisellä lomakkeella, joita löytyy lomakehyllystä/Pedanetista. Päätöksen oikeudesta suorittaa opintojakso itsenäisesti tekee rehtori kuultuaan opettajaa. Opintojakson uusiminen ei ole mahdollista itsenäisellä suorituksella. Itsenäisestä opintojaksosta edellytetään hyväksytty arvosana.

Yleinen järjestys
Lukiolaissa on säädetty, että opiskelijan on suoritettava tehtävänsä tunnollisesti ja käyttäydyttävä asiallisesti. Yleisen järjestyksen toteuttamiseksi on laadittu järjestyssäännöt, jotka on nähtävillä koulun sivuilla Pedanetissa.
Asialliseen käytökseen kuuluvat työrauha oppitunneilla ja toisten huomioonottaminen, käytävien, luokkien ja välineistön siisteydestä ja kunnosta huolehtiminen. Lakkeja ei pidetä päässä luokissa eikä ruokalassa. Tahallisesti rikotun koulun omaisuuden korvaa se, joka sen on rikkonut.
Opiskelijakunta

Opiskelijakunnan muodostavat kaikki lukion opiskelijat. Opiskelijakunnan hallitukseen valitaan opiskelijat eri vuosikursseilta. Hallitus valitsee keskuudestaan puheenjohtajan, sihteerin ym. toimijat. Opiskelijakunnan puheenjohtajalla tai hänen varahenkilöllään on oikeus osallistua lukion vanhempaintoimikunnan  kokouksiin ja lukion opettajainkokouksiin. Opettajista yksi toimii opiskelijakunnan ohjaajana, jonka ensisijainen tehtävä on toimia tiedottajana opettajakunnan ja opiskelijoiden välillä.
Matkapuhelimien ja tietokoneiden käyttö koulussa

Matkapuhelimia ja tietokoneita saa käyttää vapaasti vapaatunneilla ja välitunneilla. Oppitunneilla puhelimen kaikkinainen käyttö (soittaminen, pelaaminen, internetin käyttö, kuvien ottaminen, tekstiviestien lähettäminen ja vastaanotettujen viestien katsominen) on kielletty, mikäli opettaja ei opetukseen liittyen kehota käyttämään puhelinta opetusvälineenä. Puhelin ja tietokone tulee pitää oppituntien aikana äänettömänä ja puhelin laukussa.

Mikäli opiskelija häiritsee opetusta matkapuhelimella tai tietokoneella eikä kehotuksesta huolimatta lopeta häiritsemistä, voi opettaja määrätä hänet poistumaan luokasta oppitunnin loppuajaksi. Luokasta poistaminen on kurinpitotoimi, joka merkitään hallinto-ohjelmaan.

Vapaatunnit, välitunnit ja kirjaston käyttö
Riippuen opiskelijan valinnoista, hänellä saattaa olla eri jaksoissa vaihteleva määrä vapaa-tunteja. Vapaatunnit kannattaa käyttää opiskeluun esim. kirjastossa tai lukiolla. Kirjaston käsikirjasto ja lehtilukusali (eivät muut osat kirjastosta) ovat lukiolaisten käytössä klo 9 alkaen. Kirjastossa ei saa meluta eikä roskata. Muutenkin lukiolaisia koskevat kirjastossa kirjaston normaalit säännöt.

Ryhmänohjaustuokiot

Ryhmänohjaustuokiot ovat ryhmänohjaajan tai rehtorin johdolla pidettäviä opiskelijoille pakollisia tilaisuuksia, joissa yleensä tiedotetaan ja keskustellaan tärkeistä opintoja koskevista asioista. Ne ovat osa kaikille pakollisia lukion opinto-ohjauksen kursseja (OP1 ja OP2). ROPO-tuokio pidetään kerran viikossa ja sen paikka työjärjestyksessä määritellään jaksoittain

Mikäli opiskelijalla on liikaa poissaoloja ryhmänohjauksesta ja opinto-ohjauksen tunneilta, voidaan opinto-ohjaus jättää arvostelematta.

Uskonnolliset tilaisuudet

Opiskelijoilla on perustus- ja uskonnonvapauslain nojalla mahdollista saada vapautus koululla järjestettävistä uskonnollisista tilaisuuksista. Tällaisia tilaisuuksia ovat esim. seurakunnan järjestämät konsertit ym. tilaisuudet. Opiskelijan tulee täyttää ja toimittaa kansliaan lomake, jolla ilmoittaa osallistumattomuutensa ko. tapahtumiin. 
Päivänavaukset
Yhteisiä keskusradion kautta pidettäviä päivänavauksia ei pääsääntöisesti pidetä. Opettajien ja opiskelijoiden pitämiä päivänavauksia voidaan pitää esim. jonkun teeman puitteissa. Mahdolliset päivänavaukset pidetään klo 8.55-9.00.
Kouluateria ja ruokavalio

Päivittäinen kouluateria on opiskelijoille maksuton. Ruokalassa käyttäydytään rauhallisesti ja etuilematta. Ruokailemaan mennään pääsääntöisesti työjärjestyksessä ilmoitetulla ajalla. 

Lukiolaisten ruokailuaika on klo 11.45-12.15. Jos ennen ruokailuaikaa on vapaatunti niin ruokailuun voi mennä joustavasti, mutta aikaisintaan klo 11. Kännykät pidetään pois käytöstä ruokailun ajan.
Abiturienteilla on oikeus ruokailla penkinpainajaisten jälkeen vain niinä päivinä kun käyvät koululla kokeissa tai kertaustunneilla. Lukiolaisilla on oikeus käydä välipalalla päivittäin klo 13.00-13.15.

Opiskelijat, jotka noudattavat erityisruokavaliota, täyttävät ruokavaliolomakkeen ja toimittavat sen kansliaan heti lukuvuoden alkaessa.

Tupakointi

Tupakan ja muiden tupakkatuotteiden käyttö on tupakkalain perusteella koulun alueella kielletty. Ensimmäisestä koulun alueella havaitusta tupakoinnista annetaan opiskelijalle kirjallinen huomautus ja toisella kerralla ilmoitetaan poliisille. Koulun alueeseen kuuluu koulurakennuksen ympärillä oleva asfaltoitu piha sekä koulun muut piha-alueet (liikuntapaikat ym).

Tapaturmat
Kouluaikana sattuneista tapaturmista tulee tehdä kansliassa mahdollisimman pikaisesti tapaturmailmoitus kansliassa. Lukiolaiset on vakuutettu koulutuksen järjestäjän toimesta.

Oppikirjat, opiskelutarvikkeet ja tietokone
Oppivelvollisella on oikeus maksuttomaan koulunkäyntiin. Lukio lainaa oppivelvolliselle kannettavan tietokoneen oheislaitteineen. Lukio hankkii myös opiskelijalle oppimateriaalit (paperikirjat lainaksi tai digikirjan lisenssin) sekä tarvittavat opiskelutarvikkeet.

Säilytyskaapit

Lukiolla on käytössä lukittavia kaappeja, joita voi käyttää koneiden ja opiskelijoiden muiden tavaroiden turvalliseen säilytykseen. Kaapit toimivat ainakin joillakin sirullisilla pankkikorteilla. Halutessaan voi myös hankkia kansliasta lätkän, jolla kaappi lukitaan/avataan. Lätkää hankittaessa peritään panttimaksu.
Opintotuki

Kela voi myöntää päätoimiselle yli 17-vuotiaalle opiskelijalle opintotukea, mikäli opinnot ovat päätoimisia eivätkä vanhempien tulot leikkaa tukea pois. Opintotukeen kuuluvat opintoraha ja opintolainan valtiontakaus. 

Vuokralla asuva voi hakea asumistukea, jos saa opintotukea ja asuu omillaan.

Opintotukihakemuksen voi täyttää verkossa: kela.fi/omakela.

Koulumatkatuki

Jos yhdensuuntainen koulumatka on yli 7 km, on oikeus Kelan myöntämään koulumatkatukeen. Kunnalla ei ole velvollisuutta järjestää koulukuljetuksia lukiolaisille erikseen. Koulumatkatukea haetaan verkossa: kela.fi/omakela


Neuvontaa opintoetuusasioissa antavat KELA ja koulusihteeri. Lomakkeita ja ohjeita löytyy myös sivulta www.kela.fi . Opintotuen facebook-sivuilla on ajankohtaista tietoa www.facebook.com/opintotuki
Matkahuollon ja VR:n alennukset ja SLICE
Lukion opiskelija saa matkahuollon ja VR:n matkalipuista opiskelija-alennusta ollessaan lukion opiskelijana. 
Matkahuollon ja VR:n alennuksen saa millä tahansa voimassa olevalla opiskelijajärjestön kortilla, jossa on Matkahuollon / VR:n logo.

Lukio on hankkinut opiskelijoilleen oikeuden digitaaliseen opiskelijakorttiin Sliceen. Kortti on opiskelijalle maksuton ja sillä saa sekä VR:n että Matkahuollon edut. Tutustu korttiin tarkemmin slice.fi ja käy tilaamassa omasi.

WILMA:n käyttö

Lukiossa on käytössä oppilashallinto-ohjelman käyttöliittymä WILMA. Sen kautta rehtori ja opettajat voivat tiedottaa asioista opiskelijoille ja huoltajille. Opiskelijat ja huoltajat voivat myös lähettää viestejä opettajille ja henkilökunnalle. WILMA:sta löytyvät mm:

- Lukion opetussuunnitelman opintojaksot
- Omat opintovalinnat ja suoritukset

· Oma lukujärjestys

· Oma jaksotodistus (ei virallinen)

· Ylioppilaskirjoitusten tulokset

· Omien yhteystietojen päivitysmahdollisuus (suotavaa päivittää tätä kautta)

· Muita lomakkeita

Poissaolot selvitetään pääsääntöisesti WILMA:n kautta (Kts. Poissaolot ja myöhästymiset)

Ylioppilastutkinto

Ylioppilastutkinto voidaan suorittaa keskitetysti tai hajautetusti enintään kolmella peräkkäisellä tutkintokerralla. Tutkinnon voi aloittaa keväällä tai syksyllä. Osallistumisen edellytyksenä on, että kokelas on osallistunut ennen ko. tutkintoaineen kirjalliseen kokeeseen osallistumista vähintään ao. aineen pakollisille opintojaksoille. Hylätty pakollinen koe voidaan uusia kolme kertaa seuraavien kolmen tutkintokerran aikana. Hyväksytyn kokeen voi niin monta kertaa kuin haluaa. Ylioppilastutkintotodistuksen saadakseen on suoritettava vähintään viisi koetta. Ylioppilastutkintotodistuksen saamisen ehtona on myös, että kokelas saa myös lukion päättötodistuksen tai ammatillisen todistuksen. Ilmoittautumisajat yo-kirjoituksiin löytyvät YTL:n sivuilta (ylioppilastutkinto.fi)
Abiturientit vapautuvat pääsääntöisesti koulutyöstä keväällä penkinpainajaisten jälkeen, jos tarvittavat opinnot on suoritettu.

OTO-tunnit

Lukiossa pidetään joskus oppitunteja ns. otona eli oman toimen ohella, mikäli opettaja on pois eikä sijaista tunnille ole saatu. Tällöin toinen opettaja käy antamassa oppitunnin ohjeet ja merkitsemässä muistiin poissaolijat. OTO-opettaja käy luokassa myös vähintään kerran oppitunnin kestäessä. Oppitunnin varsinainen opettaja voi antaa tunnin ohjeet myöskin Google Driven tai Wilman kautta.

Mikäli oto-opettajaa ei kuulu luokkaan tunnin alussa niin opiskelijat käyvät selvittämässä tilannetta viereisen luokan opettajalta tai rehtorilta.  OTO-tunnilla opiskellaan pääsääntöisesti siinä luokassa mihin oppitunti on merkitty (pois lukien esim. suulliset tehtävät) jos ei muuta ole ohjeistettu. Oppitunnilta poistumisessa noudatetaan oto-opettajan antamia ohjeita eli oppitunnilta voi poistua vasta kun opettaja antaa siihen luvan.

Opiskeluhuolto

Lukiossa toimii koulukohtainen opiskeluhuoltoryhmä, joka kokoontuu 1-2 kertaa lukukaudessa. Ryhmään kuuluvat kuraattori, kouluterveydenhoitaja, psykologi, erityisopettaja, OPO, rehtori sekä opiskelijoiden edustaja. Muita yhteistyötahoja ja verkoston edustajia kutsutaan myös kokoontumisiin tarvittaessa. Koulukohtaisen opiskeluhuoltoryhmän tehtävänä on toteuttaa yhteisöllistä opiskeluhuoltoa seuraamalla ja kehittämällä opiskeluympäristöä mm. opiskelijakyselyiden, teemapäivien ja hankintaehdotusten avulla.

Yksilökohtaisella opiskeluhuollolla tarkoitetaan kouluterveydenhoitajan palveluita, kuraattori- ja psykologipalveluita sekä monialaista yksilökohtaista opiskeluhuoltoa. Yksilökohtaista opiskelijahuoltoa toteutetaan opiskelijakohtaisesti monialaisen asiantuntijaryhmän avulla, joka kokoontuu vain tarvittaessa opiskelijan tilanteen mukaan. Asiantuntijaryhmä kootaan yksittäisen opiskelijan tuen tarpeen selvittämiseksi ja palvelujen järjestämiseksi. Opiskelijalla tai alaikäisen huoltajalla on mahdollisuus vaikuttaa ryhmän kokoonpanoon. Opiskeluhuoltoa tehdään yhteistyössä opiskelijan ja hänen huoltajansa sekä muiden yhteistyöverkostojen kanssa.

Oppimisen ja opiskelun tuki

Oppimisen ja opiskelun tuen tarkoituksena on tukea opiskelijaa lukio-opintojen suorittamisessa. Opiskelija voi olla tilapäisesti jäänyt jälkeen opinnoissaan, tai tuen tarve voi johtua esimerkiksi kielellisestä, matemaattisesta, motorisesta tai tarkkaavaisuuden häiriöstä. Se voi liittyä myös sosiaalisiin vaikeuksiin, mielenterveyden tai elämäntilanteen ongelmiin.

Erityisjärjestelyt tarkoittavat niitä sovittuja toimenpiteitä, joilla erityistä tukea saavaa opiskelijaa autetaan. Lukiolain 13§:n mukaan opiskelijan opiskelu voidaan järjestää osittain toisin kuin lukiolaissa ja -asetuksessa säädetään ja lukion opetussuunnitelmassa määrätään. 
Erityistä tukea tarvitsevan opiskelijan arviointi voidaan toteuttaa niin, että opiskelijalla on mahdollisuus muuhunkin kuin kirjalliseen näyttöön. Kyseiset vaikeudet voidaan ottaa huomioon määrättäessä opiskelijan opintojakson arvosanaa. Kaikki ne toimet, jotka toteutetaan toisin kuin tavallisesti, voidaan katsoa erityisjärjestelyiksi. Esimerkkejä erityisjärjestelyistä:

· lisäaika kokeessa

· erillinen koetila (myös sermeillä erotettu tila)

· keskeisen oppiaineksen koe

· korvaavat suoritukset

· suullinen kokeen täydentäminen

· jatkuvan näytön painottaminen

· muistiinpanot tunnilla etukäteen monistettuna

· toistuvien tai selkeiden LUKI-virheiden huomiotta jättäminen koesuorituksessa

Kaikille lukio-opinnot aloittaville teetetään LUKI-seula ja tarvittaessa LUKI-testit.

Lukiossa on käytettävissä erityisopettaja, jolle opiskelija voi varata ajan. Opiskelijalle laaditaan tarvittaessa erityisopettajan johdolla erityisen tuen suunnitelma. Mikäli yleinen tuki ei opiskelijan osalta ole riittävä, voidaan opiskelijalle tehdä erityisen tuen päätös.

Lukiossa toteutettavan erityisen tuen tarkoitus on auttaa opiskelijaa selviytymään paremmin lukio-opinnoista ja tukimuotojen käyttäminen on edellytys erityisjärjestelyjen hakemiselle ylioppilaskirjoituksissa.

Kuulovamman, LUKI-häiriön, sairauden, vamman ja vieraskielisyyden huomioon ottaminen ylioppilastutkinnossa
Jos kokelaalla on vamma taikka luku- tai kirjoitushäiriö (LUKI-häiriö), hänen kokeensa voidaan järjestää poikkeavasti. Sama koskee kokelasta, joka on sairauden tai siihen rinnastettavan syyn vuoksi estynyt suorittamasta kokeita samalla tavalla kuin muut kokelaat.

Mikäli LUKI-häiriö vaikuttaa vähintään jonkin verran opiskelijan suoritukseen, voi opiskelija saada käyttää sekä oppitunneilla että kurssikokeissa erityisjärjestelyjä. Jos opiskelija tai hänen huoltajansa haluaa, että LUKI-häiriö otetaan ylioppilastutkinnossa huomioon, tulee asiasta hankkia LUKI-häiriötä koskeva selvitys. Erityisopettajan tekemä LUKI-selvitys voidaan teettää koulun kautta. Mikäli kokelaan LUKI-häiriö vaikuttaa vähintään jonkin verran opiskelijan suoritukseen, voidaan anoa yo-tutkintoon erityisjärjestelyjä. LUKI-todistukset tulee lähettää ylioppilastutkintolautakuntaan jo ilmoittauduttaessa suorittamaan tutkintoa ensimmäistä kertaa.

Ylioppilastutkintolautakunta päättää järjestelyjen käytöstä kokelaan tai hänen huoltajansa tekemän hakemuksen perusteella. Jos ylioppilaskokelaalla on sairaus tai vamma ja kokelas tai hänen huoltajansa haluaa, että se otetaan ylioppilastutkinnossa huomioon, kokelaan tulee hankkia lääkärintodistus tai muu asiaa selvittävä puoltolause. Jos kokelaan erityisen vaikea elämäntilanne halutaan otettavaksi ylioppilastutkinnossa huomioon, siitä tulee hankkia selvitys tai puoltolause. 

Erityisjärjestelyjen anomisessa voivat olla opiskelijan / huoltajan lisäksi aloitteellisia aineenopettajat. Erityisjärjestelyjen anominen perustuu aina kokelaan omaan halukkuuteen ja rehtorin suostumukseen saada lupa poikkeaviin koejärjestelyihin. Lisätietoa saat osoitteesta www.ylioppilastutkinto.fi.
Kuraattori- ja psykologipalvelut

Lukion opiskelijalla on käytettävissä psykologi- ja kuraattoripalvelut, joilla tarkoitetaan opiskeluhuollon psykologin ja kuraattorin antamaa opiskelun ja koulunkäynnin tukea ja ohjausta.
Tuen ja ohjauksen tavoitteena on tukea opiskelijoiden oppimista ja hyvinvointia sekä sosiaalisia ja psyykkisiä valmiuksia. Psykologi- ja kuraattoripalveluiden tavoitteena on edistää lukioyhteisön hyvinvointia sekä yhteistyötä perheiden ja muiden verkostojen kanssa. Opiskelijalla on mahdollisuus keskustella henkilökohtaisesti opiskelijahuollon psykologin tai kuraattorin kanssa viimeistään seitsemäntenä oppilaitoksen työpäivänä. Kiireellisessä tapauksessa mahdollisuus keskusteluun on järjestettävä samana tai seuraavana työpäivänä. Kuraattoriin voi ottaa yhteyttä soittaen/viestillä 044 7591 544 (myös WhatsApp) tai Wilman kautta. Kuraattori on tavattavissa lukiolla opiskeluhuollon tiloissa torstaisin. 
Kouluterveydenhoitaja

Lukion terveydenhoitaja on paikalla koululla torstaisin. Vastaanotto ilman ajanvarausta on torstaiaamuisin klo 8.00-9.00, muut ajat ajanvarauksella. Terveydenhoitajaan voi ottaa yhteyttä soittaen/viestillä 044 7591 428 (myös WhatApp) tai Wilman kautta.

Haapaveden, Oulaisten ja Pyhännän sosiaali- ja terveyskeskukseen voi ottaa yhteyttä kiireettömissä ja kiireellisissä terveysasioissa, p. 08 6694500. Hammashoitolan ajanvarausnumero on 08 452 710. 

Musiikkiopiston suoritusten korvaavuudet

Alla mainitut musiikkiopistossa suoritetut opinnot voidaan pyydettäessä hyväksi lukea lukion oppilaskohtaisiksi opinnoiksi taulukon mukaisesti.

Musiikkiopistotason (syventävät opinnot) 
päättötodistukseen kuuluvat suoritukset

Lukion opintojaksot
* pääaineen musiikkiopistotason tutkinto


4 op
* teoria D



2 op
* säveltapailu D



2 op
* harmoniaopin perusteet 1/yleinen mus. tieto D/musiikkianalyysi

2 op
* yhteismusisointi


2 op
Perusopintojen päättötodistus


2 op
Lukiossa hyväksi luettavat opinnot tulee olla suoritettu (todistus päivätty) sinä aikana kun opiskelija on ollut kirjoilla lukiossa.

Oppikirjojen lainaussäännöt
Lainaus opintojaksoa varten

Oppikirjojen lainaus opintojaksolle tapahtuu opettajan johdolla opintojakson ensimmäisellä oppitunnilla. Opettaja hakee oppikirjat kansliasta oppitunnille. Lainatut kirjat kuitataan oppitunnilla kansiossa olevaan listaan kirjassa olevan numeron mukaisesti.

Mikäli opiskelija on pois opintojakson ensimmäiseltä oppitunnilta, käy hän itse mahdollisimman pian lainaamassa kirjan kansliasta. Tällöin koulusihteeri/rehtori/opettaja kuittaa kirjan lainatuksi kansiossa olevaan listaan. Kirjoja ei saa ottaa lainaan omin päin !
Lainaus uusintakoetta, ylioppilaskirjoituksia, pääsykokeita ja itsenäistä suoritusta varten

Opiskelija lainaa itse kirjat uusintakoetta, ylioppilaskirjoituksia, pääsykokeita ja itsenäistä suoritusta varten kansliasta. Koulusihteeri/rehtori/opettaja kuittaa kirjan lainatuksi kansiossa olevaan listaan. Uusintakokeita, ylioppilaskirjoituksia ja pääsykokeita varten lainatuille kirjoille on olemassa eri lista kuin opintojaksoja varten lainatuille kirjoille. Lainausaika uusintakokeita varten on 5 kalenteripäivää ja muita tarkoituksia varten 10 kalenteripäivää. Lainan voi uusia, mikäli kirjoja on saatavilla. Itsenäisen suorituksen kohdalla noudatetaan samoja periaatteita kuin kirjan lainaamisessa tavallista opintojaksoa varten.

Kirjojen palautus

Oppikirjat kerätään pääsääntöisesti pois opettajan johdolla arviointipäivänä. Mikäli arviointiviikon koe on kurssin viimeisen oppitunnin jälkeen, käyvät opiskelijat itse palauttamassa kirjat LUMA-aulassa olevaan palautuslokeroon mahdollisimman pian. Kirjat kannattaa palauttaa jo heti kokeen jälkeen.

Opiskelija palauttaa itse uusintakoetta tai ylioppilaskirjoituksia varten lainaamansa kirjan palautuslokeroon. Kirjat palautetaan palautuslokerikkoihin (oppilaslokerikkoja LUMA-aulassa), josta koulusihteeri vie kirjat lainaushyllyyn kuitattuaan kirjan palautetuksi.

Mikäli opiskelija haluaa lainata juuri opintojaksolla käyttämänsä kirjan uusintakoetta varten, on se mahdollista ilmoittamalla asiasta koulusihteerille kun tämä on paikalla.

Palauttamattomat kirjat

Mikäli opiskelija ei ole palauttanut kurssikirjaa viimeistään kolme viikkoa jakson päättymis-päivämäärästä, joutuu hän maksamaan uuden kirjan hinnan (kirjasta riippuen 12-40 euroa). Kirjan saa tällaisessa tapauksessa pitää itsellä. Laskutus ja mahdollinen laskun karhuaminen tapahtuu kaupungin/perinnän kautta.

Huonokuntoiset kirjat

Mikäli oppikirja on opiskelijan lainausajalla mennyt huonoon kuntoon, ei koululla ole velvollisuutta ottaa sitä takaisin. Tällöin opiskelija maksaa uuden kirjan hinnan ja saa pitää kirjan itsellään. Kirjaa lainatessa tulee tarkistaa sen kunto ja tarvittaessa vaihtaa se kansliassa parempaan.

